LATVIJAS REPUBLIKAS MINISTRU KABINETS

2017.gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2011.gada 21.jūnija noteikumos Nr.485 “Atsevišķu veidu bīstamo atkritumu apsaimniekošanas kārtība**””

*Izdoti saskaņā ar*

*Atkritumu apsaimniekošanas likuma*

*17.panta astoto daļu un 36.pantu*

Izdarīt Ministru kabineta 2011.gada 21.jūnija noteikumos Nr.485 “Atsevišķu veidu bīstamo atkritumu apsaimniekošanas kārtība” (Latvijas Vēstnesis, 2011, 102.nr.; 2013, 83.nr.; 2014, 47.nr.; 2015, 176.nr.) šādus grozījumus:

1. Izteikt 31.punktu šādā redakcijā:

“31. Bateriju un akumulatoru ražotāji vai bateriju un akumulatoru atkritumu apsaimniekotāji (ja ražotājs ar tiem ir noslēdzis attiecīgu līgumu) iesniedzelektroniskibateriju un akumulatoru ražotāju reģistrā**,** ievadot bateriju un akumulatoru ražotāju reģistra datu bāzē:

31.1. ziņojumu par Latvijas tirgū laisto bateriju un akumulatoru pārdošanas apjomiem (arī par tieši bateriju lietotājiem pārdoto bateriju un akumulatoru apjomiem un citām personām pārdotajiem bateriju un akumulatoru apjomiem tālākpārdošanai trešajiem bateriju un akumulatoru lietotājiem (2. pielikums):

31.1.1. līdz 30.oktobrim par laikposmu no kārtējā gada 1.janvāra līdz 30.jūnijam;

31.1.2. līdz 30.aprīlim par laikposmu no iepriekšējā gada 1.jūlija līdz 31.decembrim;

31.2. ziņojumu par Latvijā savākto bateriju un akumulatoru atkritumu apjomiem (2. pielikums):

31.2.1. līdz 30.oktobrim par laikposmu no kārtējā gada 1.janvāra līdz 30.jūnijam;

31.2.2. līdz 30.aprīlim par laikposmu no iepriekšējā gada 1.jūlija līdz 31.decembrim” .

2. 2.pielikumā:

izteikt virsrakstu šādā redakcijā:

“Ziņojums par Latvijas tirgū laisto bateriju un akumulatoru pārdošanas apjomiem un Latvijā savākto bateriju un akumulatoru atkritumu apjomiem”.

izteikt 3.punkta ievaddaļu šādā redakcijā:

“3. Informācija par Latvijā savākto bateriju un akumulatoru atkritumu apjomiem:”.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Doniņa, 67026515;

 ilze.donina@varam.gov.lv